Diari Oficial de la Generalitat Valenciana


Sumari del DOGV 4397, del 12-12-2002 (2002/13775)

ACORD de 30 d'octubre de 2002, de la Comissió Territorial d'Urbanisme de Castelló, relatiu a la modificació puntual del Pla General Sector carrer Cotxeres, al municipi d'Orpesa.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   4397

Data del DOGV
:   12-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13051


Data del document
:   30-10-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Orpesa
    * pla d'urbanisme

ACORD de 30 d'octubre de 2002, de la Comissió Territorial d'Urbanisme de Castelló, relatiu a la modificació puntual del Pla General Sector carrer Cotxeres, al municipi d'Orpesa. [2002/13459]
  
Vist l'expedient relatiu a la modificació puntual del Pla General Sector carrer Cotxeres, al municipi d'Orpesa i de conformitat amb els següents:
  
Antecedents
  
Primer
  
El Ple de l'Ajuntament d'Orpesa, en sessió de 2 d'abril de 2002, va acordar exposar al públic la modificació, la qual cosa es va dur a terme per mitjà d'anuncis publicats en el periòdic Mediterráneo, de 17 d'abril de 2002, en el Butlletí Oficial de la Província, de 18 d'abril de 2002 i en el Diari Oficial de la Generalitat Valenciana, de 3 de maig de 2002. Transcorregut el període d'informació al públic, durant el qual no es va formular cap al·legació, el Ple va aprovar provisionalment la modificació en sessió de 17 de setembre de 2002.
  
Segon
  
El projecte consta de memòria i plans.
  
Tercer
  
L'objecte de la modificació és el canvi de qualificació urbanística de dotacional públic docent a la qualificació de dotació públic assistencial benèfic (residència clubs de llars d'ancians) d'una parcel·la de 1.000 m2 de superfície situada al carrer Cotxeres del sòl urbà d'Orpesa.
  
La modificació es justifica per l'Ajuntament en la necessitat de dotacions per a la tercera edat i que la parcel·la no es necessita per al seu destí escolar.
  
Quart
  
El 3 de setembre de 2002 es va emetre l'informe favorable de la Direcció General de Règim Econòmic de la Conselleria de Cultura i Educació.
  
Fonaments de dret
  
Primer
  
La tramitació de la present modificació puntual del Pla General d'Orpesa ha sigut correcta, de conformitat amb el que establixen l'article 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), així com en l'article 158 i següents del Reglament de Planejament de la Comunitat Valenciana, aprovat pel Decret 201/1998, de 15 de desembre (RPCV).
  
Segon
  
La documentació, està completa, en compliment del que disposa l'article 27 en relació amb el 55.1 de la LRAU, així com en l'article 45 i següents del RPCV.
  
Tercer
  
Atés que els termes en què es planteja la present modificació, no existix cap obstacle per a l'aprovació definitiva, perquè esta s'ajusta plenament a la legalitat, no incidix negativament en cap de les comeses autonòmiques enumerades en l'article 40 de la LRAU i es justifica en criteris de plena racionalitat.
  
En particular, cal assenyalar que la modificació ha sigut informada favorablement per la Conselleria competent en matèria d'Educació, per la qual cosa no hi ha cap obstacle per a l'aprovació.
  
Quart
  
De conformitat amb el que establixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme que en el cas de municipis de menys de 50.000 habitants tindrà directament efectes de resolució executòria.
  
En virtut de tot el que s'ha exposat anteriorment, la Comissió Territorial d'Urbanisme de Castelló acorda: aprovar definitivament la modificació puntual del Pla General d'Orpesa relativa a dos canvis de qualificació urbanística al carrer Cotxeres.
  
Contra el present acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú.
  
Castelló, 30 d'octubre de 2002.- El secretari de la Comissió Territorial d'Urbanisme: Fernando Renau Faubell.